अखीर च आक्खेआ जाई सकदा ऐ जे समाज दे नव-नर्माण आस्तै साहित्यकारें ते राजनीतकें दे अलावा समाज सेबक लोक बी सराह्ने जोग भूमकां नभाई सकदे न। जेकर साढ़े साहित्यकार, नेतागण ते समाज सुधारक तनदेही कन्नै कम्म करन लगी पौन ते लोकें दे दिलें च राश्ट्र प्रेम दी भावना पैदा करन तां ए समाज तरक्की दी उनें सीढ़ियें गी साल्लें, म्हीनें दे बजाऽ दिनें च चढ़ी सकदा ऐ जिंदी कल्पना करना बी कुसै दे बस शा बाह्र होऐ। ए गल्ल पत्थर लकीर ऐ जे जीवन दा नां परिवर्तन ऐ पर ओ परिवर्तन बी नेहा परिवर्तन नेईं होना लोड़दा जे ओ ओ सब किछ भुल्ली-भुलाई जा जेह्का समाज कल्याण गी तलांजली देइयै निजी कल्याण गी गै पैह्ल देन लगी पवै।